Van henrick van holeten
Het sijn comen in rechte inde banck voir meye ende scepen van loven henrick
van holzeten die overmidts vonis van scepen brieve van loven beleydt is tot
den goeden willem scoemans ende gielis van weetsingen in deen zijde ende
gielis van haeght die ovmidts vonnis van scepen brieven van loven beleydt is
tot deeeden katline die wijf was jans wilen van haeght sijns vaders sweer
des voirs willems ende gielis in dande van zeken goeden gelegen inde prochien
van goetsenhove van nederheyleshem ende van scomelshem gelijc die voirs wilen
jan van haeght die goede aldair te houden plach dair die voirs gielis van haeght
een aensprake dede tot den voirs henrick van holzete waert seggende dat hij te
vroech opwae ende verdoelt met sinen beleyde want hij hadde sijn beleyt gedaen
op een huys ende hof met sine toebehoirten geleg ond m vrouwen hof van andenen
dwelc hof geleg is onder thoetvonis van ludick dair die voirs katheline hoe
cocht noyt en derfde noch in neghene hof dan ond den hof van goetsenhove
ende dat boet hij te thoene ende mett minsten dair hij mede liden mochte inden
rechte ende inden hof van goetsenhove dair af hadden zij der voirs vrouwen
geloeft xii mudde rox der moite van thiene alsoe lange alse sij leefde ende
niet langhe hoepte ende meynde soe wair hij dese pointe gethoene conste ende
de vrouwe hoe tocht noyt voirder en derfde dat hem ende sinen beleyde de
voirs goede volgen souden want de selve vrouwe dair af altoes in possessien
geweest hadde op welke aensprake de voirs henrick verantwerde ende soyde
dat hij hoepte dat hem die aensprake ghene onstade doen en soude bij des reden
ende seyde dat ter tijt dat die voirs willem scoema vergaderde nae staet der
heyligher kerken met aliten van haeght des voirs jans dochter de voirs
jan hem geloefde in huwelik vorwerden xxv mudde corens der maten van
thiene erflic op sijn voirs goede nae des selfs jans doet of vierdel van allen
den selven sine goeden ende dat boet de voirs henrick te thoene seyde voirt dat
alse die voirs gielis van weetsingen vergaderde nae staet der heylich kerken
met beatrisen van haeght des voirs wilen jans van haeght dochter sinen
wive nae des selfs jans doet de voirs katline ende gielis gesamend hanc
geloefden den voirs giel alsoe vele te huwelike als de voirs wilen jan van haeght
den voirs willem geloeft hadde dwelc hij oic boet te thoene hoepte en meynde
soe waer hij dese voirs pointe gethoene conste dat hem ende sinen beleyde
de voirs l mudde corens der mate voirs oft die helcht van allen den voirs
goeden volgen soude ende sculdich wae te volgen dit gedaen maende de
meye den scepen van loven wes recht sijn soude welke scepen doen sij hen